b'\n_START_ARTICLE_\nArsenal F.C.\n_START_SECTION_\nZgodovina\n_START_PARAGRAPH_\nArsenal je bil ustanovljen pod imenom Dial Square v jugovzhodnem predelu Londona imenovanem Woolwich. Ustanovitelji so bili zaposleni v podjetju Royal Arsenal \xe2\x80\x93 tovarni oro\xc5\xbeja. Kmalu za tem so tudi klub primenovali v Royal Arsenal. Leta 1891 je klub postal profesionalen, hkrati pa so spremenili ime v Woolwich Arsenal. Leta 1893 je klub postal del druge lige (Second Division). Leta 1904 se je uvrstil v prvo ligo (First Division). Naslednja leta so bila krizna, tako da je klub leta 1910 do\xc5\xbeivel bankrot. Klub je prevzel Sir Henry Norris in ga leta 1913 po padcu v drugo ligo preselil v severni del Londona na novi stadion Highbury. Posledi\xc4\x8dno so opustili tudi ime Woolwich. V prvo angle\xc5\xa1ko ligo je Arsenal pri\xc5\xa1el ponovno leta 1919._NEWLINE_Leta 1925 je  Arsenalov trener postal Herbert Chapman. Uvedel je takrat revolucionarne spremembe v taktiki in na treningih. V klub je priperljal tudi nekaj zvezdnikov, kot sta bila Alex James in Cliff Bastin. Rezultat dela je bila Arsenalova prevlada v med letoma 1930 in 1938; petkrat so zmagali v prvi ligi in dvakrat v FA Pokalu. Chapman je sicer umrl \xc5\xbee leta 1934, toda njegovo delo je nadaljeval George Allison. Chapman je tudi zaslu\xc5\xbeen za spremembo bli\xc5\xbenje podzemne \xc5\xbeelezni\xc5\xa1ke postaje v "Arsenal tube station", kar je edina podzemna \xc5\xbeelezni\xc5\xa1ka postaja poimenovana po nogometnem klubu._NEWLINE_Po drugi svetovni vojni je Arsenal pod vodstvom Toma Whittakerja osvojil ligo v sezonah 1947-48 in 1952-53 ter FA Pokal 1949-50. V naslednjih sezonah je ekipa ostala brez osvojenih pokalov. _NEWLINE_Arsenal je ponovno do\xc5\xbeivel bolj\xc5\xa1e \xc4\x8dase, ko je trener postal nekdanji klubski fizioterapevt Bertie Mee leta 1966. Pod dveh pokalnih porazih v finalih, so v sezoni 1969-70 osvojili Pokal velesejemskih mest, kar je bila njihova prva Evropska lovorika. Naslednjo sezono je sledil \xc5\xa1e ve\xc4\x8dji uspeh, saj so osvoljil ligo in pokal. Sledile so ve\xc4\x8dje spremebe v mo\xc5\xa1tvu, ki pa v naslednjem desetletju niso prinesle ve\xc4\x8djih usehov. Edini uspeh je bila zmaga v FA Pokalu leta 1979, ko so z zadetkom v zadnji minuti, z rezultatom 3\xe2\x80\x932 premgali Manchester United._NEWLINE_Vrnitev biv\xc5\xa1ega igralca, tedaj na trenersko mesto Georga Grahama leta 1986 je prineslo tretje obdobje uspehov. Arsenal je osvoljil liga\xc5\xa1ki pokal v sezoni 1986-87, angle\xc5\xa1ko ligo 1988-89] in 1990-91 (izgubili so le eno tekmo), FA Pokal, liga\xc5\xa1ki pokal oba 1992-93 in \xc5\xa1e drugo evropsko lovoriko v Pokalu pokalnih zmagovalcev v sezoni 1993-94. Leta 1995 je Graham zapustil Arsenal po aferi o prejemanju pla\xc4\x8dila od norve\xc5\xa1kega agenta Runa Haugeja pri nakupu igralcev. _NEWLINE_Od leta 1996 klub vodi Ars\xc3\xa8ne Wenger, kije uvedel nove taktike in nov na\xc4\x8din treninga. V klub je pripeljal \xc5\xa1tevilne tuje, predvsem francoske, igralce ter jih pome\xc5\xa1al z doma\xc4\x8dimi talentiranim igralci. Arsenal je \xc5\xa1e dvakrat osvojil ligo in pokal v sezonah 1997-98 in 2001-02. Poleg tega se je \xc5\xa1e uvrstil v finale Pokal UEFA leta 2000 (poraz po enajsmetrovkah proti Galatasaray-u). Osvojili so \xc5\xa1e dva FA Pokala - 2002-03 in 2004-05. V sezoni 2003-04 so zmagali v Premier Ligi brez poraza, zaradi \xc4\x8desar so jih poimenovali\xc2\xa0\xc2\xbbThe Invincibles\xc2\xab\xc2\xa0- \xc2\xbbNeranljivi\xc2\xab. Skupaj s pre\xc5\xa1njo in naslednjo sezono so zbrali kar 49 zaporednih tekem brez poraza, kar je angle\xc5\xa1ki rekord. V sezoni 2005-06 so se uvrstili v finale Lige prvakov, kjer jih je premagala FC Barcelona z rezultatom 2-1.\n_START_SECTION_\nGrb\n_START_PARAGRAPH_\nPrvi grb takratnega Royal Arsenal-a je nastal leta 1888. Imel je tri Topove usmerjene navzgor, pobobnim dimnikom. Prvi\xc4\x8d so grb zamenjali leta 1913, naslednji\xc4\x8d leta 1922 ter \xc5\xa1e leta 1925. Leta 1949 so grb posodobili, obarvali in mu dodali latinski motto Victoria Concordia Crescit (zmaga pride s harmonijo). Zaradi \xc5\xa1tevilnih te\xc5\xbeav z registracijo grba, kot blagovne znamke so leta 2002 predstavili nov grb, ki ga uporablajo \xc5\xa1e danes. Ta je veliko bolj modernej\xc5\xa1e oblike, kar je povzro\xc4\x8dilo kritike navija\xc4\x8dev, saj naj ne bi upo\xc5\xa1teval tradicije. Kljub vsemu grb ostaja.\n_START_SECTION_\nStadioni\n_START_PARAGRAPH_\nV prvih letih je bilo ve\xc4\x8dino tekm odigranih na Manor Groundu, v obdobju 1890-93 pa tudi na Invicta Groundu. Manor Ground je bil le polje, kasneje so dodali \xc5\xa1e tribune. Na tem igri\xc5\xa1\xc4\x8du so ostali do selitve v severni London leta 1913. _NEWLINE_Highbury je bil Arsenalovo domovanje od septembra 1913 do maja  2006. Sprejel je lahko tudi preko 60 000 gledalcev, dokler ga niso morali leta 1993 prenoviti. Stoji\xc5\xa1\xc4\x8da so spremenili v sedi\xc5\xa1\xc4\x8da in tako zmanj\xc5\xa1ali kapaciteto na  Highbury 38 419 gledalcev._NEWLINE_Zaradi zahtev UEFe po dodatnem prostoru za reklamne panoje je Arsenal odigral dve sezoni (1998-99 in 1999-00) na ve\xc4\x8djem Wembley-u. _NEWLINE_\xc5\xa0iritev ni bila mo\xc5\xbena, zato so odlo\xc4\x8dil da zgradijo nov stadion. Tako je leta 2006 nastal Ashburton Grove (poimenovan tudi Emirates Stadium),ki ima 60.355 sede\xc5\xbeev in je oddaljen okoli 500 metrov od Highbury.a.\n_START_SECTION_\nNavija\xc4\x8di\n_START_PARAGRAPH_\nArsenal ima veliko in zvestih navija\xc4\x8dev. Ve\xc4\x8dina doma\xc4\x8dih tekem je razprodanih. V sezoni 2006\xe2\x80\x9307 je imel Arsenal drugo najve\xc4\x8dje povpre\xc4\x8dje gledalcev na tekomo v Angliji (60 045 gledalcev, kar zna\xc5\xa1a  99.8\xc2\xa0% razpolo\xc5\xbeljivih kapacitet. Arsenalovi navija\xc4\x8di se imenujejo "Gooners" (izpeljava iz vzdevka "The Gunners"). Lokacija klub je v bli\xc5\xbejin bogatih in delavskih predelov Londona, kar pomeni da so navija\xc4\x8di iz zelo razli\xc4\x8dnih socialnih slojev. Po podatkih iz leta 2002 ima Arsenal povpre\xc4\x8dno 7.7\xc2\xa0% ne-belih navija\xc4\x8dev na tekmah, kar je najve\xc4\x8d med vsemi angle\xc5\xa1kimi nogometnimi klubi. Po svetu naj bi bilo okoli 27 milijonov navija\xc4\x8dev, kar je tretje najve\xc4\x8d v svetu._NEWLINE_Najpogostej\xc5\xa1e navija\xc5\xa1ke pesmi so "One-Nil to the Arsenal (ena ni\xc4\x8d za Arsenal)" in "And it\'s Arsenaaal, Arsenal FC, we\'re by far the greatest team, the world has ever seen".\n_START_SECTION_\nArsenal Ladies\n_START_PARAGRAPH_\nArsenal Ladies je \xc5\xbeenski nogometni klub, povezan z Arsenalom F.C.  Ustanovljen je bil leta 1987 in postal pol-profesionalen leta 2002. Vodi jih Shelley Kerr. Arsenal Ladies je najuspe\xc5\xa1nej\xc5\xa1a ekipa v angle\xc5\xa1kem \xc5\xbeenskem nogometu. V sezoni 2006-07 so postale prvakinje \xc5\xbdenske Premier lige, zmagovalke \xc5\xbdenskega pokala UEFA, \xc5\xbdenskega FA pokala in \xc5\xbdenskega liga\xc5\xa1kega pokala._NEWLINE_Naslovi:_NEWLINE_\xe2\x80\xa2 UEFA Women\'s Champions League (UEFA \xc5\xbeenski pokal): 1_NEWLINE__NEWLINE_2006\xe2\x80\x9307_NEWLINE__NEWLINE_\xe2\x80\xa2 FA WSL: 2 (rekord)_NEWLINE__NEWLINE_2011, 2012_NEWLINE__NEWLINE_\xe2\x80\xa2 FA Women\'s Premier League National Division: 12 (rekord)_NEWLINE__NEWLINE_1992\xe2\x80\x9393, 1994\xe2\x80\x9395, 1996\xe2\x80\x9397, 2000\xe2\x80\x9301, 2001\xe2\x80\x9302, 2003\xe2\x80\x9304, 2004\xe2\x80\x9305, 2005\xe2\x80\x9306, 2006\xe2\x80\x9307, 2007\xe2\x80\x9308, 2008\xe2\x80\x9309, 2009\xe2\x80\x9310_NEWLINE__NEWLINE_\xe2\x80\xa2 FA \xc5\xbeenski pokal: 12 (rekord)_NEWLINE__NEWLINE_1992\xe2\x80\x9393, 1994\xe2\x80\x9395, 1997\xe2\x80\x9398, 1998\xe2\x80\x9399, 2000\xe2\x80\x9301, 2003\xe2\x80\x9304, 2005\xe2\x80\x9306, 2006\xe2\x80\x9307, 2007\xe2\x80\x9308, 2008\xe2\x80\x9309, 2010\xe2\x80\x9311, 2012-13_NEWLINE__NEWLINE_\xe2\x80\xa2 FA WSL kontinentalni pokal: 2 (rekord)_NEWLINE__NEWLINE_2011, 2012_NEWLINE__NEWLINE_\xe2\x80\xa2 FA Women\'s Premier League pokal: 10 (rekord)_NEWLINE__NEWLINE_1991\xe2\x80\x9392, 1992\xe2\x80\x9393, 1993\xe2\x80\x9394, 1997\xe2\x80\x9398, 1998\xe2\x80\x9399, 1999\xe2\x80\x932000, 2000\xe2\x80\x9301, 2004\xe2\x80\x9305, 2006\xe2\x80\x9307, 2008\xe2\x80\x9309_NEWLINE__NEWLINE_\xe2\x80\xa2 FA Women\'s Community Shield:\xc2\xa0: 5 (rekord)_NEWLINE__NEWLINE_2000, 2001, 2005, 2006, 2007, 2008_NEWLINE__NEWLINE_\xe2\x80\xa2 London County FA Women\'s Cup: 10 (rekord)_NEWLINE__NEWLINE_1994\xe2\x80\x9395, 1995\xe2\x80\x9396, 1996\xe2\x80\x9397, 1999\xe2\x80\x932000, 2003\xe2\x80\x9304, 2006\xe2\x80\x9307, 2007\xe2\x80\x9308, 2008\xe2\x80\x9309, 2009\xe2\x80\x9310, 2010\xe2\x80\x9311_NEWLINE__NEWLINE_\xe2\x80\xa2 National League South: 1_NEWLINE__NEWLINE_1991\xe2\x80\x9392_NEWLINE__NEWLINE_\xe2\x80\xa2 Highfield pokal: 1_NEWLINE__NEWLINE_1990\xe2\x80\x9391_NEWLINE__NEWLINE_\xe2\x80\xa2 Reebok pokal: 2_NEWLINE__NEWLINE_1991\xe2\x80\x9392, 1995\xe2\x80\x9396_NEWLINE__NEWLINE_\xe2\x80\xa2 AXA Challenge pokal: 1_NEWLINE__NEWLINE_1998\xe2\x80\x9399\n_START_SECTION_\nStatistika\n_START_PARAGRAPH_\nDavid O\'Leary si lasti najve\xc4\x8d nastopov za Arsenal \xe2\x80\x93 722 nastopov med letoma 1975 in 1993. Sledi mu biv\xc5\xa1i kapetan Tony Adams z 669 nastopi. Med vratarji ima najve\xc4\x8d nastopov David Seaman (563)._NEWLINE_Thierry Henry je najbolj\xc5\xa1i strelec s skupno 226 goli v vseh tekmovanjih. Sledita mu Ian Wright (185 zadetkov) in  Cliff Bastin (178 zadetkov). Henry je dosegel tudi najve\xc4\x8d liga\xc5\xa1kih zadetkov (174)._NEWLINE_Najve\xc4\x8d gledalcev na Arsenalovi doma\xc4\x8di tekmi je bilo 73 707 na tekmi Liga prvakov leta 1998. Tekma je bila na staremu Wembley-u, kjer so igrali zaradi omejitev na njihovem stadionu Highbury. Rekord na lastnem stadionu je iz leta 1935, ko si je tekmo ogledalo 73 295 gledalcev.\n_START_SECTION_\nTrenerji/Managerji\n_START_PARAGRAPH_\nDo 23. may 2018. Prijateljske tekme niso upo\xc5\xa1tevane. Trenerji, ozna\xc4\x8deni z zvezdico (*), so bili le nadomestni'